
	1. Viešojo sektoriaus subjektas, kuriame atliktas KPT[footnoteRef:1] nustatymas  (veiklos sritis (-ys), kurioje (-iose) buvo atliekamas korupcijos [1:  KPT – Korupcijos pasireiškimo tikimybė] 

pasireiškimo tikimybės nustatymas, jos (-ų) trumpas aprašymas)
	Valstybinė augalininkystės tarnyba prie Žemės ūkio ministerijos (toliau – Augalininkystės tarnyba arba Tarnyba) atliko korupcijos pasireiškimo tikimybės (toliau – KPT) nustatymą fitosanitarijos veiklos srityje, vertindama fitosanitarinio eksporto, fitosanitarinio reeksporto ir išankstinio eksporto sertifikatų išdavimo procedūrą.
KPT nustatymas atliktas vadovaujantis Lietuvos Respublikos korupcijos prevencijos įstatymu ir Korupcijos pasireiškimo tikimybės nustatymo ir jo atlikimo tvarkos rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2021 m. lapkričio 30 d. įsakymu Nr. 2-246.
Fitosanitarinių sertifikatų išdavimą reglamentuoja 2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, 2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, Tarptautinės augalų apsaugos konvencijos pagrindu priimti tarptautiniai fitosanitarijos priemonių standartai, įskaitant ISPM Nr. 7 „Fitosanitarinio sertifikavimo sistema“ ir ISPM Nr. 12 „Fitosanitariniai sertifikatai“, taip pat Lietuvos Respublikos žemės ūkio ministro 2020 m. liepos 27 d. įsakymu Nr. 3D-554 patvirtintas Fitosanitarinio eksporto, fitosanitarinio reeksporto ir išankstinio eksporto sertifikatų išdavimo tvarkos aprašas bei Tarnybos direktoriaus patvirtinti susiję vidaus teisės aktai.
Vertinama procedūra apima prašymų išduoti fitosanitarinius sertifikatus priėmimą ir nagrinėjimą, eksportuojamų ar reeksportuojamų siuntų fitosanitarinės rizikos vertinimą, sprendimų dėl fitosanitarinių patikrinimų atlikimo priėmimą, patikrinimų vykdymą ir dokumentavimą, sertifikatų išdavimą bei šių veiksmų duomenų tvarkymą Valstybinės augalininkystės tarnybos informacinėje sistemoje (VATIS).
Vertinimo tikslas – nustatyti šioje procedūroje esančius korupcijos rizikos veiksnius, įvertinti taikomų kontrolės priemonių pakankamumą ir veiksmingumą bei pateikti siūlymus nustatytoms rizikoms mažinti.

	2. Asmenys (subjektai), atlikę viešojo sektoriaus subjekto KPT nustatymą
	Valstybinės augalininkystės tarnybos patarėjas Povilas Ruškus

	3. Analizuotas laikotarpis
	Korupcijos pasireiškimo tikimybės nustatymas atliktas nuo 2026 m. spalio 2 d. iki 2026 m. spalio 27 d.
Analizuotas laikotarpis – nuo 2024 m. sausio 1 d. iki 2026 m. rugsėjo 30 d.
Vertinant fitosanitarinio eksporto, fitosanitarinio reeksporto ir išankstinio eksporto sertifikatų išdavimo procedūrą, analizuoti šią veiklą reglamentuojantys teisės aktai, tarptautiniai fitosanitarijos standartai, Tarnybos vidaus teisės aktai ir procedūros, fitosanitarinių sertifikatų išdavimo praktika, Valstybinės augalininkystės tarnybos informacinės sistemos (VATIS) duomenys, regioninių skyrių veiklos stebėsenos rezultatai, vidaus kontrolės ir audito metu nustatytos aplinkybės bei kiti su vertinama procedūra susiję dokumentai.
Papildomai atsižvelgta į po analizuojamo laikotarpio pabaigos gautą informaciją apie nustatytus fitosanitarinio patikrinimo procedūrų nesilaikymo atvejus.
Vertinant nustatytas aplinkybes ir statistinius duomenis, atsižvelgta į atskirų informacijos šaltinių apimamą laikotarpį.

	4. Nustatytos rizikos, jų lygiai, suskirstymas pagal svarbą

	4.1. Raudonas rizikų svarbos lygis 
(žemėjančia tvarka nuo didžiausio balo)
	R1 – Privalomų fitosanitarinės rizikos vertinimo ir patikrinimo procedūrų nesilaikymas
Tikimybė: 4 balai (aukšta)
Poveikis: 4 balai (kritinis)
Bendras balas: 16
Pagrindimas. Tarnybos veiklos audito metu nustatyti privalomų fitosanitarinių patikrinimų neatlikimo atvejai. 2026 m. II ketvirtį nustatyti 77 atvejai, kai VATIS nebuvo išsaugota siuntos fitosanitarinės rizikos vertinimo išvada, todėl sistemoje neužfiksuoti rizikos vertinimo ir automatizuoto patikrinimo poreikio nustatymo etapai. Regioninių skyrių veiklos stebėsenos metu taip pat nustatyta atvejų, kai fitosanitariniai sertifikatai buvo išduoti nesilaikant visų privalomų procedūros reikalavimų.
Rizikos pasireiškimo tikimybė vertinama kaip aukšta, atsižvelgiant į nustatytų procedūrinių neatitikimų pobūdį, jų pasireiškimą skirtinguose regioniniuose skyriuose ir nepakankamą privalomų kontrolės veiksmų atlikimo užtikrinimą. Galimas poveikis vertinamas kaip kritinis, nes privalomų fitosanitarinės rizikos vertinimo ir patikrinimo procedūrų nesilaikymas gali sudaryti sąlygas nepagrįstai išduoti oficialius fitosanitarinius sertifikatus, nevienodai taikyti kontrolės reikalavimus ir pakenkti fitosanitarinio sertifikavimo patikimumui.
Nustatyti procedūriniai neatitikimai savaime nepatvirtina korupcinio pobūdžio veikų, tačiau atskleidžia korupcijos rizikos veiksnius, kuriems mažinti būtinos papildomos kontrolės priemonės.

R2 – Nepakankama VATIS automatizuotų kontrolės mechanizmų ir sprendimų atsekamumo kontrolė
Tikimybė: 4 balai (aukšta)
Poveikis: 4 balai (kritinis)
Bendras balas: 16
Pagrindimas. Tarnybos veiklos audito metu nustatyta, kad VATIS ne visais atvejais užtikrina privalomų fitosanitarinės rizikos vertinimo ir patikrinimo poreikio nustatymo etapų atlikimą bei jų rezultatų išsaugojimą. 2026 m. II ketvirtį nustatyti 77 atvejai, kai sistemoje nebuvo išsaugota siuntos fitosanitarinės rizikos vertinimo išvada. Taip pat nustatyta, kad vienas prašymą nagrinėjantis darbuotojas gali priimti individualų sprendimą, nukrypstantį nuo VATIS automatizuoto rizikos vertinimo rezultato, neužtikrinant pakankamos nepriklausomos tokio sprendimo kontrolės.
Rizikos pasireiškimo tikimybė vertinama kaip aukšta, atsižvelgiant į nustatytus privalomų procedūros etapų neužfiksavimo atvejus, galimybę nukrypti nuo automatizuoto rizikos vertinimo rezultatų ir nepakankamą tokių sprendimų kontrolę. Galimas poveikis vertinamas kaip kritinis, nes nepakankamas automatizuotų kontrolės mechanizmų veiksmingumas ir sprendimų atsekamumas gali sudaryti sąlygas nepagrįstai netaikyti privalomų patikrinimų, priimti atskiriems pareiškėjams nepagrįstai palankius sprendimus ir apsunkinti galimų piktnaudžiavimo atvejų nustatymą.
Nustatyti informacinės sistemos kontrolės trūkumai savaime nepatvirtina korupcinio pobūdžio veikų, tačiau sudaro prielaidas korupcijos rizikai pasireikšti.


	4.2. Geltonas rizikų svarbos lygis 
(žemėjančia tvarka nuo didžiausio balo)
	R3 – Nepagrįstų ar nevienodų sprendimų dėl fitosanitarinių sertifikatų išdavimo priėmimas
Tikimybė: 4 balai (aukšta)
Poveikis: 3 balai (pastebimas)
Bendras balas: 12
Pagrindimas. Tarnybos veiklos audito ir regioninių skyrių veiklos stebėsenos metu nustatyti nevienodo fitosanitarinės rizikos vertinimo ir patikrinimo procedūrų taikymo atvejai. Atskiruose regioniniuose skyriuose skyrėsi fitosanitarinių patikrinimų atlikimo praktika, o kai kuriais atvejais nebuvo laikomasi privalomų patikrinimo poreikio nustatymo reikalavimų. Taip pat nustatyta galimybė priimti sprendimus, nukrypstančius nuo VATIS automatizuoto rizikos vertinimo rezultatų, neužtikrinant pakankamos tokių sprendimų pagrindimo ir kontrolės.
Rizikos pasireiškimo tikimybė vertinama kaip aukšta, atsižvelgiant į nustatytus procedūrų taikymo neatitikimus ir nepakankamas vienodos sprendimų priėmimo praktikos užtikrinimo priemones. Galimas poveikis vertinamas kaip didelis, nes nepagrįsti ar nevienodi sprendimai gali sudaryti sąlygas nepagrįstai palankiau vertinti atskirų pareiškėjų siuntas, neužtikrinti vienodų fitosanitarinės kontrolės sąlygų ir mažinti pasitikėjimą Tarnybos priimamais sprendimais.
Nustatyti procedūrų taikymo skirtumai savaime nepatvirtina korupcinio pobūdžio veikų. Tačiau nepakankamas sprendimų pagrindimo, jų vienodumo ir nepriklausomos kontrolės užtikrinimas didina subjektyvių bei galimai šališkų sprendimų priėmimo riziką.
 
R4 – Nepakankamas profesionalių veiklos vykdytojų pateiktų dokumentų ir duomenų patikimumo vertinimas
Tikimybė: 3 balai (vidutinė)
Poveikis: 2 balai (žemas)
Bendras balas: 6
Pagrindimas. Vertinant fitosanitarinių sertifikatų išdavimo procedūrą nustatyta dokumentų ir duomenų patikimumo tikrinimo trūkumų. Ne visais atvejais buvo patikrinama, ar profesionalių veiklos vykdytojų pateikti dokumentai ir juose nurodyti duomenys atitinka kitose prieinamose informacinėse sistemose, įskaitant TRACES NT, esančią informaciją, kai tokia informacija yra aktuali konkrečiai siuntai ir prieinama tikrinimą atliekančiam darbuotojui.
Rizikos pasireiškimo tikimybė vertinama kaip vidutinė, atsižvelgiant į nustatytus dokumentų ir duomenų patikimumo tikrinimo trūkumus bei nepakankamai nuoseklų papildomų informacijos šaltinių naudojimą. Galimas poveikis vertinamas kaip žemas, nes nepakankamai patikrinti dokumentai ar duomenys gali lemti netinkamą siuntos fitosanitarinės būklės įvertinimą, nepagrįstą sprendimą dėl sertifikato išdavimo arba sudaryti sąlygas atskiriems profesionaliems veiklos vykdytojams nepagrįstai palankiai taikyti sertifikavimo procedūrą.
Nustatyti dokumentų ir duomenų tikrinimo trūkumai savaime nepatvirtina sąmoningo neteisingų duomenų pateikimo ar korupcinio pobūdžio veikų. Tačiau nepakankamas pateiktos informacijos patikimumo vertinimas didina nepagrįstų ir galimai šališkų sprendimų priėmimo riziką.

R5 – Netolygus darbo krūvio paskirstymas ir nepakankama regioninių skyrių veiklos priežiūra
Tikimybė: 3 balai (vidutinė)
Poveikis: 2 balai (žemas)
Bendras balas: 6
Pagrindimas. Tarnybos veiklos audito metu nustatyti reikšmingi regioninių skyrių darbo krūvio ir fitosanitarinių patikrinimų vykdymo apimčių skirtumai. 2025 m. Klaipėdos regioniniame skyriuje išduota 16 036 fitosanitarinių sertifikatų, tai sudarė apie 40 proc. visų Tarnybos išduotų fitosanitarinių eksporto ir reeksporto sertifikatų, tačiau šiame skyriuje atlikta 341 siuntų patikra, arba apie 17 proc. visų atliktų patikrų. Šie statistiniai skirtumai savaime neįrodo procedūrų pažeidimų, tačiau, vertinami kartu su audito metu nustatytais privalomų procedūrų nesilaikymo atvejais, rodo poreikį stiprinti regioninių skyrių veiklos priežiūrą.
Rizikos pasireiškimo tikimybė vertinama kaip vidutinė, atsižvelgiant į netolygų darbo krūvį, nustatytus procedūrų vykdymo trūkumus ir nepakankamą sistemingą regioninių skyrių priimamų sprendimų kontrolę. Galimas poveikis vertinamas kaip žemas, nes didelis darbo krūvis ir nepakankama priežiūra gali sudaryti sąlygas nepastebėti procedūrinių neatitikimų, nevienodai taikyti kontrolės reikalavimus ir laiku nenustatyti galimai nepagrįstų sprendimų.
Nepakankama regioninių skyrių veiklos priežiūra gali didinti korupcijos riziką, kai sprendimų pagrįstumas vertinamas tik juos priėmusiame skyriuje ir neužtikrinama pakankama nepriklausoma kontrolė.

R6 – Nepakankamas nustatytų procedūrinių pažeidimų šalinimo ir jų pasikartojimo prevencijos užtikrinimas
Tikimybė: 3 balai (vidutinė)
Poveikis: 2 balai (žemas)
Bendras balas: 6
Pagrindimas. Tarnybos veiklos audito ir regioninių skyrių veiklos stebėsenos metu nustatyta, kad ne visais atvejais buvo užtikrintas nustatytų procedūrinių pažeidimų ir trūkumų nuoseklus šalinimas bei jų pasikartojimo prevencija. Nustatyti fitosanitarinės rizikos vertinimo, privalomų patikrinimų atlikimo, duomenų registravimo VATIS ir kitų procedūrinių reikalavimų laikymosi trūkumai, tačiau ne visais atvejais buvo užtikrinta pakankama jų pašalinimo kontrolė ir patikrinta, ar taikytos priemonės užkirto kelią analogiškiems neatitikimams.
Rizikos pasireiškimo tikimybė vertinama kaip vidutinė, atsižvelgiant į nustatytus trūkumų šalinimo ir tolesnės kontrolės nepakankamumo atvejus. Galimas poveikis vertinamas kaip žemas, nes neužtikrinus nustatytų pažeidimų priežasčių pašalinimo ir priimtų priemonių veiksmingumo kontrolės, procedūriniai neatitikimai gali kartotis, o korupcijos rizikos veiksniai – išlikti nepastebėti arba nepašalinti.
Nustatytų trūkumų šalinimo ir jų pasikartojimo prevencijos kontrolės nepakankamumas savaime nepatvirtina korupcinio pobūdžio veikų, tačiau silpnina vidaus kontrolės sistemą ir didina galimybes pasikartoti nepagrįstiems ar galimai šališkiems sprendimams.

	4.3. Žalias rizikų svarbos lygis 
(žemėjančia tvarka nuo didžiausio balo)
	Šiuo vertinimo etapu nėra nustatyta rizikų, kurias būtų pakankamai pagrįsta priskirti žaliajam lygiui.

	Kita informacija

	5. Pasiūlymai dėl nustatytų rizikų mažinimo priemonių taikymo
	Atsižvelgiant į nustatytus korupcijos rizikos veiksnius ir jų vertinimo rezultatus, siūloma įgyvendinti šias korupcijos rizikos mažinimo priemones:
5.1. Užtikrinti, kad prieš išduodant fitosanitarinį sertifikatą būtų atlikti ir VATIS užfiksuoti visi pagal konkrečiai siuntai taikomus reikalavimus privalomi fitosanitarinės rizikos vertinimo ir patikrinimo veiksmai. Nustatyti kontrolės mechanizmus, neleidžiančius užbaigti sertifikato išdavimo procedūros neatlikus privalomų veiksmų arba neužfiksavus teisėto jų netaikymo pagrindo.
5.2. Sustiprinti VATIS automatizuotus kontrolės mechanizmus, užtikrinant privalomų procedūros etapų atlikimo kontrolę, darbuotojų veiksmų ir sprendimų registravimą bei galimybę nustatyti sprendimų priėmimo aplinkybes. Numatyti, kad nukrypimai nuo automatizuoto rizikos vertinimo rezultatų būtų pagrindžiami, registruojami ir tikrinami nepriklausomai nuo juos priėmusio darbuotojo.
5.3. Užtikrinti vienodą fitosanitarinių sertifikatų išdavimo reikalavimų taikymą visuose regioniniuose skyriuose, nustatant aiškius sprendimų pagrindimo ir dokumentavimo reikalavimus. Organizuoti rizika pagrįstą priimtų sprendimų teisėtumo ir pagrįstumo kontrolę, ypatingą dėmesį skiriant sprendimams, kuriais nukrypstama nuo įprastų procedūrų ar automatizuoto rizikos vertinimo rezultatų.
5.4. Nustatyti aiškius profesionalių veiklos vykdytojų pateiktų dokumentų ir duomenų patikimumo tikrinimo reikalavimus, įskaitant jų palyginimą su kitose prieinamose informacinėse sistemose, taip pat TRACES NT, esančia informacija, kai ji aktuali konkrečiai siuntai. Užtikrinti, kad atliktų patikrinimų rezultatai, nustatyti neatitikimai ir jų vertinimas būtų dokumentuojami VATIS.
5.5. Sustiprinti regioninių skyrių veiklos priežiūrą, periodiškai vertinant darbo krūvio, priimamų sprendimų ir atliekamų fitosanitarinių patikrinimų duomenis. Įdiegti centralizuotą, rizika pagrįstą atrinktų sertifikatų išdavimo sprendimų tarpusavio patikrą, proporcingai įtraukiant visų regioninių skyrių vadovus ir užtikrinant, kad nė vienas vadovas netikrintų savo vadovaujamo skyriaus darbuotojų priimtų sprendimų.
5.6. Nustatyti vienodą procedūrinių pažeidimų ir kitų nustatytų neatitikimų registravimo, jų priežasčių nustatymo, šalinimo ir tolesnės kontrolės tvarką. Užtikrinti, kad kiekvienam nustatytam neatitikimui būtų paskirtas atsakingas asmuo, nustatytas pašalinimo terminas, užfiksuoti atlikti veiksmai ir patikrintas jų veiksmingumas, o pasikartojantys neatitikimai būtų sistemingai analizuojami.

	6. Kitos pastabos 
	Atlikus korupcijos pasireiškimo tikimybės nustatymą fitosanitarinio eksporto, fitosanitarinio reeksporto ir išankstinio eksporto sertifikatų išdavimo procedūroje, nustatyti korupcijos rizikos veiksniai, susiję su privalomų procedūrų laikymusi, VATIS automatizuotų kontrolės mechanizmų veiksmingumu, sprendimų pagrįstumu ir atsekamumu, pateiktų dokumentų ir duomenų patikimumo vertinimu, regioninių skyrių veiklos priežiūra bei nustatytų trūkumų šalinimo kontrole.
Nustatyti procedūriniai pažeidimai ir vidaus kontrolės trūkumai savaime nepatvirtina korupcinio pobūdžio veikų, tačiau sudaro prielaidas nepagrįstiems ar galimai šališkiems sprendimams priimti. Todėl būtina užtikrinti ne tik privalomų procedūrų vykdymą, bet ir veiksmingą jų laikymosi kontrolę, sprendimų atsekamumą bei nustatytų trūkumų pasikartojimo prevenciją.
Išsamus nustatytų korupcijos rizikos veiksnių vertinimas, jų reikšmingumo pagrindimas ir siūlomos rizikos mažinimo priemonės pateikiami šios išvados prieduose.

	7. Priedai
	1. Privalomų fitosanitarinės rizikos vertinimo ir patikrinimo procedūrų nesilaikymo rizikos vertinimas, 1 priedas.
2. Nepakankamos VATIS automatizuotų kontrolės mechanizmų ir sprendimų atsekamumo kontrolės rizikos vertinimas, 2 priedas.
3. Nepagrįstų ar nevienodų sprendimų dėl fitosanitarinių sertifikatų išdavimo priėmimo rizikos vertinimas, 3 priedas.
4. Nepakankamo profesionalių veiklos vykdytojų pateiktų dokumentų ir duomenų patikimumo vertinimo rizikos vertinimas, 4 priedas.
5. Netolygaus darbo krūvio paskirstymo ir nepakankamos regioninių skyrių veiklos priežiūros rizikos vertinimas, 5 priedas.
6. Nepakankamo nustatytų procedūrinių pažeidimų šalinimo ir jų pasikartojimo prevencijos užtikrinimo rizikos vertinimas, 6 priedas.


	Išvadą parengęs asmuo
	Valstybinės augalininkystės tarnybos patarėjas Povilas Ruškus




Korupcijos pasireiškimo tikimybės nustatymo
išvados 1 priedas

KORUPCIJOS PASIREIŠKIMO TIKIMYBĖS NUSTATYMO IŠVADOS PRIEDAS

	1. Rizika (pavadinimas, lygis)
	R1 – Privalomų fitosanitarinės rizikos vertinimo ir patikrinimo procedūrų nesilaikymas.
Tikimybė – 4 balai (aukšta); poveikis – 4 balai (kritinis); bendras balas – 16 (raudonas rizikų svarbos lygis).

	2. Veiklos sritis (-ys) ir administracijos padalinys (-iai), kuriame (-iuose) rizika nustatyta
	Fitosanitarijos veiklos sritis: fitosanitarinio eksporto, fitosanitarinio reeksporto ir išankstinio eksporto sertifikatų išdavimo procedūra. Rizikos veiksniai nustatyti regioninių skyrių veikloje; konkrečių neatitikimų fiksuota Klaipėdos ir Vilniaus regioniniuose skyriuose, VATIS procedūrų neužfiksavimo atvejų – ir kituose regioniniuose skyriuose.

	3. Esama padėtis (situacijos aprašymas)
	Sertifikato išdavimas apima prašymo ir dokumentų nagrinėjimą, siuntos fitosanitarinės rizikos vertinimą, patikrinimo poreikio nustatymą, prireikus – fitosanitarinį patikrinimą, rezultatų dokumentavimą ir sprendimo priėmimą. Dalis veiksmų vykdoma VATIS.
2025 m. Klaipėdos regioniniame skyriuje patikrintos 39 iš 270 didelės rizikos siuntų (14 proc.), 2026 m. I pusmetį – 14 iš 23 (61 proc.). Šie rodikliai patys savaime neįrodo kiekvieno neatlikto patikrinimo neteisėtumo, tačiau kartu su nustatytais konkrečiais privalomų patikrinimų neatlikimo atvejais rodo kontrolės problemą.
2026 m. II ketvirtį 77 atvejais VATIS nebuvo išsaugota siuntos rizikos vertinimo išvada; taip sistemoje neužfiksuoti ir rizikos vertinimo, ir automatizuoto patikrinimo poreikio nustatymo etapai. Regioninės stebėsenos metu taip pat nustatyta atvejų, kai sertifikatai išduoti neatlikus visų privalomų procedūrų arba nepakankamai patikrinus krovinio buvimą ir atitiktį dokumentams.
Papildomai, jau po pagrindinio analizuojamo laikotarpio, 2026 m. spalio mėn. priimtas sprendimas pripažinti darbo pareigų pažeidimą dėl procedūros aprašo P18.3 17 punkto nesilaikymo.

	4. Nustatyti korupcijos rizikos veiksniai
	4.1. Ne visais atvejais užtikrinamas privalomas rizikos vertinimo ir patikrinimo poreikio nustatymo etapų atlikimas bei užfiksavimas VATIS. Tai mažina sprendimų atsekamumą ir sudaro sąlygas nepakankamai pagrįstam patikrinimų netaikymui.
4.2. Ne visais atvejais laikomasi privalomo patikrinimo reikalavimų. Audito metu konstatuoti neatitikimai, susiję su Eksportuojamų ar reeksportuojamų siuntų fitosanitarinės rizikos vertinimo tvarkos aprašo 15.3, 25.1 ir 25.2 papunkčiais; atskiru tarnybiniu tyrimu nustatytas P18.3 17 punkto nesilaikymas.
4.3. VATIS automatizuoto vertinimo rezultato nepaisymas ar jo apėjimas ne visais atvejais susietas su pakankama nepriklausoma kontrole. Tai gali sudaryti sąlygas vienasmeniškai priimti nepakankamai pagrįstus sprendimus.
4.4. Didelis ir netolygus darbo krūvis bei nepakankama nustatytų neatitikimų šalinimo kontrolė gali skatinti privalomų etapų praleidimą ir jų pasikartojimą.
Rizikos pasireiškimo mechanizmas: galimybė nepagrįstai neatlikti kontrolės veiksmų gali lemti nevienodą profesionalių veiklos vykdytojų vertinimą, nepagrįstą palankumą ar piktnaudžiavimo prielaidas. Procedūriniai pažeidimai savaime neįrodo korupcinės veikos.
Esamos kontrolės priemonės – teisės aktuose nustatyti procedūrų reikalavimai, VATIS automatizuoti vertinimo etapai, regioninių skyrių veiklos stebėsena ir vidaus kontrolė. Nustatyti atvejai rodo, kad jų veiksmingumas ne visais atvejais pakankamas.

	5. Siūlomos rizikos mažinimo ir jos veiksnių šalinimo priemonės
	5.1. Užtikrinti, kad prieš išduodant fitosanitarinį sertifikatą būtų atlikti ir VATIS užfiksuoti visi pagal konkrečiai siuntai taikomus reikalavimus privalomi fitosanitarinės rizikos vertinimo ir patikrinimo veiksmai. Nustatyti kontrolės mechanizmus, neleidžiančius užbaigti sertifikato išdavimo procedūros neatlikus privalomų veiksmų arba neužfiksavus teisėto jų netaikymo pagrindo.
5.2. Sustiprinti VATIS automatizuotus kontrolės mechanizmus, užtikrinant privalomų procedūros etapų atlikimo kontrolę, darbuotojų veiksmų ir sprendimų registravimą bei galimybę nustatyti sprendimų priėmimo aplinkybes. Numatyti, kad nukrypimai nuo automatizuoto rizikos vertinimo rezultatų būtų pagrindžiami, registruojami ir tikrinami nepriklausomai nuo juos priėmusio darbuotojo.
5.3. Užtikrinti vienodą fitosanitarinių sertifikatų išdavimo reikalavimų taikymą visuose regioniniuose skyriuose, nustatant aiškius sprendimų pagrindimo ir dokumentavimo reikalavimus. Organizuoti rizika pagrįstą priimtų sprendimų teisėtumo ir pagrįstumo kontrolę, ypatingą dėmesį skiriant sprendimams, kuriais nukrypstama nuo įprastų procedūrų ar automatizuoto rizikos vertinimo rezultatų.
5.4. Nustatyti aiškius pateiktų dokumentų ir duomenų patikimumo tikrinimo reikalavimus, įskaitant jų palyginimą su kitose prieinamose informacinėse sistemose, taip pat TRACES NT, esančia informacija, kai ji aktuali konkrečiai siuntai. Užtikrinti, kad atliktų patikrinimų rezultatai, nustatyti neatitikimai ir jų vertinimas būtų dokumentuojami VATIS.
5.5. Sustiprinti regioninių skyrių veiklos priežiūrą, periodiškai vertinant darbo krūvio, priimamų sprendimų ir atliekamų fitosanitarinių patikrinimų duomenis. Įdiegti centralizuotą, rizika pagrįstą atrinktų sertifikatų išdavimo sprendimų tarpusavio patikrą, proporcingai įtraukiant visų regioninių skyrių vadovus ir užtikrinant, kad nė vienas vadovas netikrintų savo vadovaujamo skyriaus darbuotojų priimtų sprendimų.
5.6. Nustatyti vienodą procedūrinių pažeidimų ir kitų nustatytų neatitikimų registravimo, jų priežasčių nustatymo, šalinimo ir tolesnės kontrolės tvarką. Užtikrinti, kad kiekvienam nustatytam neatitikimui būtų paskirtas atsakingas asmuo, nustatytas pašalinimo terminas, užfiksuoti atlikti veiksmai ir patikrintas jų veiksmingumas, o pasikartojantys neatitikimai būtų sistemingai analizuojami.





Korupcijos pasireiškimo tikimybės nustatymo
išvados 2 priedas

KORUPCIJOS PASIREIŠKIMO TIKIMYBĖS NUSTATYMO IŠVADOS PRIEDAS

	1. Rizika (pavadinimas, lygis)
	R2 – Nepakankama VATIS automatizuotų kontrolės mechanizmų ir sprendimų atsekamumo kontrolė.
Tikimybė – 4 balai (aukšta); poveikis – 4 balai (kritinis); bendras balas – 16 (raudonas rizikų svarbos lygis).

	2. Veiklos sritis (-ys) ir administracijos padalinys (-iai), kuriame (-iuose) rizika nustatyta
	Fitosanitarijos veiklos sritis – fitosanitarinio eksporto, fitosanitarinio reeksporto ir išankstinio eksporto sertifikatų išdavimas. Rizika susijusi su VATIS naudojimu regioniniuose skyriuose ir Tarnybos padaliniais, atsakingais už sertifikavimo procedūrų koordinavimą, informacinės sistemos administravimą ir kontrolę.

	3. Esama padėtis (situacijos aprašymas)
	Fitosanitarinių sertifikatų išdavimo procedūroje VATIS naudojama siuntų rizikai įvertinti, patikrinimo poreikiui nustatyti ir sprendimų duomenims tvarkyti. Tačiau sistemoje ne visais atvejais užtikrinamas privalomų procedūros etapų atlikimas ir jų rezultatų išsaugojimas.
2026 m. II ketvirtį nustatyti 77 atvejai, kai VATIS nebuvo išsaugota siuntos rizikos vertinimo išvada (iš jų 51 – Šiaulių regioniniame skyriuje), todėl sistemoje nebuvo užfiksuoti du procedūros etapai: rizikos vertinimas ir automatizuotas patikrinimo poreikio nustatymas. Atskirai nustatyta, kad 96 proc. 2026 m. II ketvirčio atvejų, kai VATIS nebuvo atliktas patikrinimo poreikio patikrinimas, teko Klaipėdos regioniniam skyriui. Šie rodikliai apibūdina skirtingas neatitikimų grupes ir neturi būti sumuojami.
Nustatyta, kad VATIS leidžia vienam prašymą nagrinėjančiam specialistui priimti individualų sprendimą, nukrypstant nuo automatizuoto rizikos vertinimo rezultato. Vidaus stebėsenos medžiagoje taip pat nurodyti nepakankamo duomenų patikimumo tikrinimo ir sąsajų su ankstesniais pažeidimais trūkumai. Nėra pagrindo teigti, kad kiekvienas nukrypimas ar neišsaugotas įrašas reiškia korupcinį veiksmą.

	4. Nustatyti korupcijos rizikos veiksniai
	4.1. Galimybė neužfiksuoti privalomo rizikos vertinimo ir patikrinimo poreikio nustatymo rezultatų apsunkina sprendimo teisėtumo ir pagrįstumo patikrinimą.
4.2. Galimybė vienam darbuotojui be pakankamos nepriklausomos kontrolės nukrypti nuo automatizuoto rizikos vertinimo rezultato didina nepagrįstai palankių sprendimų atskiriems pareiškėjams riziką.
4.3. Nepakankamai automatizuotas pateiktų duomenų sutikrinimas su prieinamais rizikos indikatoriais ir ankstesnių pažeidimų informacija didina klaidingo rizikos įvertinimo ir selektyvaus kontrolės taikymo tikimybę.
4.4. Nepakankama išimčių, sprendimų pakeitimų ir naudotojų veiksmų stebėsena mažina galimybes laiku nustatyti pasikartojančius nukrypimus.
Tikimybė vertinama 4 balais dėl konkrečių, keliuose regioniniuose skyriuose nustatytų procedūrinių neatitikimų ir sisteminių kontrolės spragų. Poveikis vertinamas 4 balais, nes sprendimų atsekamumo stoka gali sudaryti sąlygas neteisėtai išduoti oficialius sertifikatus, nevienodai taikyti patikrinimų reikalavimus ir apsunkinti galimų piktnaudžiavimo atvejų nustatymą.

	5. Siūlomos rizikos mažinimo ir jos veiksnių šalinimo priemonės
	5.1. VATIS įdiegti privalomų procedūros etapų užbaigimo patikras: sertifikato išdavimas negalėtų būti užbaigtas, jei nėra išsaugotas rizikos vertinimas, patikrinimo poreikio nustatymas arba teisės aktų reikalavimus atitinkantis išimties pagrindimas.
5.2. Nustatyti ir sistemoje fiksuoti motyvuotų nukrypimų nuo automatizuoto vertinimo sąlygas, sprendimo autorių, datą ir pagrindimą; rizikingiems nukrypimams taikyti papildomą nepriklausomą peržiūrą.
5.3. Užtikrinti VATIS veiksmų žurnalų ir pakeitimų istorijos išsaugojimą bei periodinę rizika pagrįstą jų analizę, ypač dėl praleistų etapų ir pakartotinių nukrypimų.
5.4. Įvertinti galimybes automatizuotai sutikrinti paraiškų duomenis su teisėtai prieinamais ankstesnių pažeidimų ir kitais reikšmingais rizikos indikatoriais.
5.5. Nustatyti atsakingus padalinius, įgyvendinimo terminus ir priemonių veiksmingumo patikrinimą.





Korupcijos pasireiškimo tikimybės nustatymo
išvados 3 priedas

KORUPCIJOS PASIREIŠKIMO TIKIMYBĖS NUSTATYMO IŠVADOS PRIEDAS

	1. Rizika (pavadinimas, lygis)
	R3 – Nepagrįstų ar nevienodų sprendimų dėl fitosanitarinių sertifikatų išdavimo priėmimas.
Tikimybė – 4 balai (aukšta); poveikis – 3 balai (pastebimas); bendras balas – 12 (geltonas rizikų svarbos lygis).

	2. Veiklos sritis (-ys) ir administracijos padalinys (-iai), kuriame (-iuose) rizika nustatyta
	Fitosanitarijos veiklos sritis – fitosanitarinio eksporto, fitosanitarinio reeksporto ir išankstinio eksporto sertifikatų išdavimas. Rizika vertinama regioninių skyrių sertifikavimo praktikoje ir su šios veiklos koordinavimu bei priežiūra susijusiuose Tarnybos padaliniuose.

	3. Esama padėtis (situacijos aprašymas)
	Fitosanitarinių sertifikatų išdavimo sprendimai turi būti grindžiami teisės aktuose nustatytais kriterijais, patikrintais duomenimis ir dokumentuotais procedūros veiksmais. Regioninių skyrių veiklos stebėsenos metu nustatyta atvejų, kai nebuvo laikomasi fitosanitarinės rizikos vertinimo procedūrų, laiku neparengtos dokumentinės išvados dėl abejonių sukėlusių paraiškų arba sertifikatai išduoti neįsitikinus visų būtinų aplinkybių buvimu.
Veiklos audito duomenimis, 2026 m. I pusmetį Klaipėdos regioninis skyrius išdavė 54 proc. Tarnybos fitosanitarinių sertifikatų, o fitosanitariniai patikrinimai atlikti dėl 1,5 proc. šiame skyriuje gautų prašymų. Šie skaičiai savaime neįrodo neteisėtų sprendimų, tačiau kartu su konkrečiai nustatytais privalomų procedūrų nesilaikymo atvejais rodo būtinybę vertinti sprendimų nuoseklumą ir pagrindimą.
Stebėsenos medžiagoje pažymėta, kad nepakankamai detalizuoti dokumentų patikimumo vertinimo ir sprendimų pagrindimo kriterijai gali lemti nevienodą praktiką. Rizika R3 skiriasi nuo R1 ir R2 tuo, kad čia vertinamas sprendimų vienodumas ir motyvavimo pakankamumas, o ne vien procedūros etapų atlikimas ar VATIS techninė kontrolė.

	4. Nustatyti korupcijos rizikos veiksniai
	4.1. Nevienodai aiškinami dokumentų pakankamumo, krovinio faktinio buvimo ir siuntos atitikties patvirtinimo kriterijai gali lemti skirtingus sprendimus panašiomis aplinkybėmis.
4.2. Nepakankamas sprendimų motyvų dokumentavimas apsunkina patikrinimą, ar atskiriems profesionaliems veiklos vykdytojams netaikytos nepagrįstos išimtys ar palankesnės sąlygos.
4.3. Sprendimų priėmimas remiantis vien pareiškėjo pateiktais duomenimis, neįvertinus nustatytų neatitikimų ar abejonių, gali sudaryti prielaidas selektyviam teisės aktų taikymui.
4.4. Nepakankamas panašių atvejų sprendimų palyginimas ir regioninių skyrių praktikos priežiūra mažina galimybes laiku pastebėti nepagrįstus skirtumus.
Tikimybė vertinama 4 balais, nes stebėsenos ir audito metu nustatyta konkrečių sprendimų pagrindimo bei procedūrų taikymo trūkumų. Poveikis vertinamas 3 balais, atsižvelgiant į galimas nevienodas sąlygas pareiškėjams, sprendimų apskundimo ir pasitikėjimo oficialiu sertifikavimu mažėjimo pasekmes. Nustatyti trūkumai savaime nepatvirtina korupcinių veikų.

	5. Siūlomos rizikos mažinimo ir jos veiksnių šalinimo priemonės
	5.1. Patikslinti sprendimų dėl fitosanitarinių sertifikatų išdavimo, atsisakymo juos išduoti ir papildomo tikrinimo kriterijus, numatant privalomą sprendimų motyvavimą tais atvejais, kai kyla abejonių dėl pateiktų duomenų ar dokumentų patikimumo.
5.2. Užtikrinti vienodą reikšmingų sprendimų pagrindimo ir juos patvirtinančių dokumentų fiksavimą VATIS, naudojant sistemoje jau esančius duomenis ir išvengiant jų pakartotinio įvedimo.
5.3. Vykdyti periodinę, rizika pagrįstą regioninių skyrių priimtų sprendimų atrankinę peržiūrą, vertinant sprendimų pagrįstumą ir panašių siuntų bei aplinkybių vertinimo praktikos nuoseklumą.
5.4. Nustačius nevienodos sprendimų priėmimo praktikos atvejus, užtikrinti vienodų išaiškinimų pateikimą atsakingiems padaliniams ir jų taikymo kontrolę.
5.5. Nustatyti už siūlomų rizikos mažinimo priemonių įgyvendinimą atsakingus padalinius, įgyvendinimo terminus ir priemonių veiksmingumo vertinimo kriterijus. 




Korupcijos pasireiškimo tikimybės nustatymo
išvados 4 priedas

KORUPCIJOS PASIREIŠKIMO TIKIMYBĖS NUSTATYMO IŠVADOS PRIEDAS

	1. Rizika (pavadinimas, lygis)
	R4 – Nepakankamas profesionalių veiklos vykdytojų pateiktų dokumentų ir duomenų patikimumo vertinimas.
Tikimybė – 3 balai (vidutinė); poveikis – 2 balai (žemas); bendras balas – 6 (geltonas rizikų svarbos lygis).

	2. Veiklos sritis (-ys) ir administracijos padalinys (-iai), kuriame (-iuose) rizika nustatyta
	Fitosanitarijos veiklos sritis – fitosanitarinio eksporto, fitosanitarinio reeksporto ir išankstinio eksporto sertifikatų išdavimas. Rizika aktuali prašymus ir pridedamus dokumentus vertinantiems regioniniams skyriams bei procedūros priežiūrą vykdantiems Tarnybos padaliniams.

	3. Esama padėtis (situacijos aprašymas)
	Fitosanitarinių sertifikatų išdavimo procedūroje sprendimai priimami remiantis profesionaliųjų veiklos vykdytojų pateiktais prašymais, siuntų duomenimis ir juos pagrindžiančiais dokumentais. Dokumentų autentiškumas, duomenų tikslumas ir tarpusavio atitiktis svarbūs nustatant siuntos tapatumą, kilmę ir užtikrinant jos atsekamumą.
Galiojančiuose teisės aktuose ir procedūrose nustatyti bendrieji pateiktų dokumentų ir duomenų vertinimo reikalavimai. Tačiau vertinimo metu nustatyta atvejų, kai Tarnybos darbuotojai profesionaliųjų veiklos vykdytojų pateiktų dokumentų ir juose nurodytų duomenų nesutikrina su Europos Komisijos TRACES NT (angl. Trade Control and Expert System – New Technology) sistemoje esančia atitinkamos siuntos informacija. Tai rodo nevienodą dokumentų patikimumo tikrinimo praktiką ir nepakankamą šių veiksmų vykdymo kontrolę.
Neatliekant duomenų sutikrinimo, gali likti nepastebėti dokumentų neatitikimai, pakeitimai ar galimo klastojimo požymiai. Dėl to kyla rizika priimti neautentiškus ar suklastotus dokumentus ir jų pagrindu nepagrįstai išduoti fitosanitarinius sertifikatus, taip pat neužtikrinti siuntų atsekamumo.
Tarptautiniai fitosanitarijos priemonių standartai ISPM Nr. 7 „Fitosanitarinio sertifikavimo sistema“, ISPM Nr. 12 „Fitosanitariniai sertifikatai“ ir ISPM Nr. 23 „Tikrinimo gairės“ įtvirtina sertifikavimo patikimumo, dokumentų tikrinimo ir siuntų tapatumo užtikrinimo principus. Jie savaime nenustato universalios pareigos kiekvieną siuntą tikrinti būtent TRACES NT sistemoje; tokį patikros veiksmą tikslinga aiškiai apibrėžti Tarnybos vidaus procedūrose. Nustatyti nesutikrinimo atvejai savaime nepatvirtina dokumentų klastojimo ar korupcinio pažeidimo.

	4. Nustatyti korupcijos rizikos veiksniai
	4.1. Ne visais atvejais atliekamas profesionaliųjų veiklos vykdytojų pateiktų dokumentų ir TRACES NT sistemoje esančių atitinkamos siuntos duomenų sutikrinimas sudaro prielaidas nepastebėti dokumentų neatitikimų, pakeitimų ar galimo klastojimo požymių.
4.2. Nepakankamai detalizuoti duomenų sutikrinimo veiksmai, nevienoda galiojančių reikalavimų taikymo praktika ir nepakankama jų vykdymo kontrolė sudaro galimybes selektyviai taikyti dokumentų patikimumo tikrinimo reikalavimus.
4.3. Nepakankamai apibrėžti veiksmai nustačius neatitikimus arba TRACES NT sistemoje nesant atitinkamos siuntos duomenų gali lemti nepakankamai pagrįstus sprendimus dėl sertifikatų išdavimo.
4.4. Nepakankamas atliktų patikros veiksmų, jų rezultatų ir sprendimų motyvų fiksavimas VATIS apsunkina priežiūrą ir siuntų atsekamumą.
Tikimybė vertinama 3 balais, atsižvelgiant į nustatytus duomenų nesutikrinimo atvejus ir nevienodos praktikos galimybę. Poveikis vertinamas 2 balais, nes rizika siejama su galimai nepagrįstais atskirais sprendimais ir jų atsekamumo trūkumais. Šis vertinimas nereiškia, kad nustatytas dokumentų klastojimas ar korupcinis pažeidimas.

	5. Siūlomos rizikos mažinimo ir jos veiksnių šalinimo priemonės
	5.1. Patikslinti Tarnybos vidaus procedūras, nustatant, kokiais atvejais profesionaliųjų veiklos vykdytojų pateikti dokumentai ir duomenys privalo būti sutikrinami su TRACES NT sistemoje esančia informacija, kai ši informacija aktuali konkrečiai siuntai ir teisėtai prieinama Tarnybos darbuotojams.
5.2. Užtikrinti vienodą dokumentų ir duomenų patikimumo tikrinimo reikalavimų taikymą visuose regioniniuose skyriuose, pateikiant darbuotojams aiškius procedūros vykdymo išaiškinimus.
5.3. Nustatyti atlikto sutikrinimo rezultatų, nustatytų neatitikimų ir jų vertinimo fiksavimo VATIS reikalavimus, išvengiant sistemoje jau esančių duomenų dubliavimo. Kai TRACES NT sistemoje atitinkamų duomenų nėra arba jie neprieinami, užfiksuoti šią aplinkybę ir taikyti kitus tinkamus dokumentų patikimumo patikrinimo būdus.
5.4. Reglamentuoti veiksmus nustačius dokumentų ar duomenų neatitikimus, galimo klastojimo požymius arba abejones dėl jų patikimumo; reikšmingus neatitikimus išsiaiškinti iki sprendimo dėl sertifikato išdavimo ir dokumentuoti sprendimo motyvus.
5.5. Vykdyti periodinę, rizika pagrįstą dokumentų patikimumo tikrinimo reikalavimų laikymosi ir priimtų sprendimų atrankinę kontrolę, vertinant patikros pakankamumą ir siuntų atsekamumą. 





Korupcijos pasireiškimo tikimybės nustatymo
išvados 5 priedas

KORUPCIJOS PASIREIŠKIMO TIKIMYBĖS NUSTATYMO IŠVADOS PRIEDAS

	1. Rizika (pavadinimas, lygis)
	R5 – Netolygus darbo krūvio paskirstymas ir nepakankama regioninių skyrių veiklos priežiūra.
Tikimybė – 3 balai (vidutinė); poveikis – 2 balai (žemas); bendras balas – 6 (geltonas rizikų svarbos lygis).

	2. Veiklos sritis (-ys) ir administracijos padalinys (-iai), kuriame (-iuose) rizika nustatyta
	Fitosanitarijos veiklos sritis – fitosanitarinio eksporto, fitosanitarinio reeksporto ir išankstinio eksporto sertifikatų išdavimas. Rizika aktuali Tarnybos regioniniams skyriams ir jų veiklos organizavimą bei priežiūrą vykdantiems padaliniams.

	3. Esama padėtis (situacijos aprašymas)
	Analizuojamu laikotarpiu fitosanitarinių sertifikatų išdavimo ir siuntų patikrinimų apimtys regioniniuose skyriuose skyrėsi. 2025 m. Klaipėdos regioniniame skyriuje išduota 16 036 sertifikatų (apie 40 proc. visų išduotų sertifikatų), o atliktas 341 siuntų patikrinimas (apie 17 proc. visų patikrinimų). Šie skaičiai savaime neįrodo procedūrų pažeidimų, nes patikrinimų poreikis priklauso nuo siuntų rizikos ir taikomų teisėtų išimčių.
Vis dėlto didelis sertifikatų išdavimo intensyvumas, nevienodas darbo krūvis ir nepakankamai nuosekli privalomų veiksmų vykdymo priežiūra gali apsunkinti savalaikį rizikos vertinimą, patikrinimų atlikimą ir sprendimų dokumentavimą. Vertinant riziką svarbu analizuoti ne vien išduotų sertifikatų ir patikrinimų skaičių, bet ir siuntų rizikos pobūdį, darbuotojų užimtumą bei procedūrų laikymosi duomenis.

	4. Nustatyti korupcijos rizikos veiksniai
	4.1. Nevienodos regioninių skyrių darbo apimtys ir galimai nepakankamas pajėgumų pritaikymas faktiniam darbo krūviui sudaro prielaidas skubotai atlikti privalomus veiksmus arba jų tinkamai neužfiksuoti.
4.2. Nepakankamai sisteminga rizika pagrįsta regioninių skyrių sprendimų ir patikrinimų vykdymo priežiūra gali lemti, kad procedūrų nesilaikymo atvejai nustatomi pavėluotai.
4.3. Nesant vienodų darbo krūvio ir procedūrų laikymosi stebėsenos kriterijų, sudėtingiau laiku nustatyti neįprastus sprendimų praktikos skirtumus ir galimas piktnaudžiavimo prielaidas.
4.4. Kai sprendimų kontrolę atlieka tik tiesioginiai juos priėmusių darbuotojų vadovai, gali kilti kontrolės objektyvumo ir nepriklausomumo trūkumų, galimo šališkumo ar formalios patikros rizika. Centralizuotos atrankos ir kryžminės regioninių skyrių sprendimų kontrolės stoka gali apsunkinti vienodos praktikos užtikrinimą.

Rizikos pagrindimas: tikimybė vertinama kaip vidutinė (3), atsižvelgiant į nustatytus darbo apimčių skirtumus ir kontrolės organizavimo trūkumų galimybę; poveikis – žemas (2), nes rizika pirmiausia susijusi su kontrolės proceso patikimumu, o konkretus korupcinis poveikis nenustatytas.

	5. Siūlomos rizikos mažinimo ir jos veiksnių šalinimo priemonės
	5.1. Periodiškai vertinti regioninių skyrių darbo krūvį, atsižvelgiant į išduodamų sertifikatų skaičių, siuntų riziką, privalomų patikrinimų apimtis ir turimus žmogiškuosius išteklius.
5.2. Pagal vertinimo rezultatus numatyti darbo organizavimo ir pajėgumų paskirstymo priemones, mažinančias nepagrįstas darbo krūvio disproporcijas ir užtikrinančias privalomų procedūrų atlikimą.
5.3. Įdiegti centralizuotą, rizika pagrįstą fitosanitarinių sertifikatų išdavimo sprendimų atrankinės kontrolės mechanizmą, pagal kurį atrinkti regioninių skyrių darbuotojų sprendimai būtų proporcingai paskirstomi regioninių skyrių vedėjams tikrinti, atsižvelgiant į tikrinimo apimtį ir sudėtingumą. Užtikrinti, kad nė vienam vedėjui nebūtų skiriami jo vadovaujamo skyriaus darbuotojų priimti sprendimai.
5.4. Nustatyti vienodus centralizuotos sprendimų atrankos, paskirstymo, tikrinimo ir rezultatų dokumentavimo kriterijus, taip pat nustatytų neatitikimų šalinimo ir pakartotinių pažeidimų prevencijos kontrolę.
5.5. Nustatytus reikšmingus veiklos praktikos skirtumus aptarti su atsakingais padaliniais, numatyti korekcinius veiksmus ir tikrinti jų veiksmingumą.





Korupcijos pasireiškimo tikimybės nustatymo
išvados 6 priedas

KORUPCIJOS PASIREIŠKIMO TIKIMYBĖS NUSTATYMO IŠVADOS PRIEDAS

	1. Rizika (pavadinimas, lygis)
	R6 – Nepakankamas nustatytų procedūrinių pažeidimų šalinimo ir jų pasikartojimo prevencijos užtikrinimas.
Tikimybė – 3 balai (vidutinė); poveikis – 2 balai (žemas); bendras balas – 6 (geltonas rizikų svarbos lygis).

	2. Veiklos sritis (-ys) ir administracijos padalinys (-iai), kuriame (-iuose) rizika nustatyta
	Fitosanitarijos veiklos sritis – fitosanitarinio eksporto, fitosanitarinio reeksporto ir išankstinio eksporto sertifikatų išdavimas. Rizika aktuali Tarnybos regioniniams skyriams ir padaliniams, atsakingiems už procedūrų vykdymo kontrolę bei nustatytų neatitikimų šalinimą.

	3. Esama padėtis (situacijos aprašymas)
	Analizuojant fitosanitarinių sertifikatų išdavimo praktiką ir Tarnybos audito metu nustatytas aplinkybes, nustatyta privalomų procedūros etapų atlikimo ir dokumentavimo trūkumų. 2026 m. II ketvirtį nustatyti 77 atvejai, kai VATIS nebuvo išsaugotas siuntos fitosanitarinės rizikos vertinimas, iš jų 51 – Šiaulių regioniniame skyriuje. Taip pat nustatyta atvejų, kai nebuvo atlikti privalomi didesnės rizikos siuntų patikrinimai arba tinkamai užfiksuoti patikrinimų rezultatai. Šie duomenys rodo, kad vienkartinio neatitikimų nustatymo nepakanka: būtina analizuoti jų priežastis, stebėti korekcinių veiksmų rezultatus ir tikrinti, ar analogiški trūkumai nesikartoja.

Nustatytų pažeidimų nagrinėjimas ir individualios atsakomybės taikymas savaime neužtikrina sisteminių priežasčių pašalinimo. Procedūriniai pažeidimai savaime nelaikomi korupcijos fakto įrodymu.

	4. Nustatyti korupcijos rizikos veiksniai
	4.1. Nepakankamai nuoseklus reikšmingų procedūrinių neatitikimų registravimas ir priežasčių analizė apsunkina pasikartojančių trūkumų nustatymą.
4.2. Neužtikrinus aiškių korekcinių veiksmų, atsakingų asmenų, terminų ir rezultatų patikrinimo, nustatyti pažeidimai gali kartotis.
4.3. Nepakankama korekcinių veiksmų veiksmingumo kontrolė gali sudaryti prielaidas toleruoti privalomų procedūrų nevykdymą ir priimti nepakankamai pagrįstus sprendimus.
4.4. Nepanaudojant nustatytų neatitikimų duomenų centralizuotai atrankinei sprendimų kontrolei, gali būti nepastebėtos sisteminės sprendimų priėmimo spragos.

Tikimybė – 3 balai, atsižvelgiant į nustatytus procedūrų nesilaikymo atvejus ir galimą jų pasikartojimą. Poveikis – 2 balai: nepašalinti kontrolės trūkumai gali mažinti sertifikavimo patikimumą ir sudaryti piktnaudžiavimo prielaidas, tačiau nustatyti procedūriniai neatitikimai savaime neįrodo korupcijos.

	5. Siūlomos rizikos mažinimo ir jos veiksnių šalinimo priemonės
	5.1. Nustatyti vienodą reikšmingų procedūrinių neatitikimų registravimo ir klasifikavimo praktiką, fiksuojant jų pobūdį, priežastis ir susijusią riziką.
5.2. Nustatyti privalomą reikšmingų ir pasikartojančių neatitikimų priežasčių analizę bei konkrečius korekcinius veiksmus, atsakingus asmenis, terminus ir patikrinamus rezultatus.
5.3. Periodiškai tikrinti korekcinių veiksmų veiksmingumą, vertinant, ar analogiški neatitikimai nepasikartoja kituose regioniniuose skyriuose.
5.4. Nustatytų neatitikimų analizės rezultatus naudoti centralizuotai, rizika pagrįstai sprendimų atrankai ir kryžminei regioninių skyrių kontrolei, užtikrinant, kad vedėjai netikrintų savo pavaldžių darbuotojų sprendimų.
5.5. Nustatyti vienodą kontrolės rezultatų apibendrinimo ir informavimo apie sisteminius trūkumus tvarką, kad patikrinimų išvados būtų panaudojamos procedūroms ir darbuotojų praktikai tobulinti.



